Thinette het dit baie geniet, sy is ook so dankbaar vir die geleentheid en vir die familie waar sy geplaas was. Thinette sal ook nog vir u n briefie skryf.
Ek wil net vir tannie baie dankie sê vir die Frankryk en Switzerland toer. Ek en die ander het ons gate uit geniet en sal altyd die lekker tyd onthou. Die natuurskoon het skoon my asem weggeslaan. Sonder tannie sou ons nie so lekker toer kon hê nie. En dan ook baie dankie v al die moeite en harde werk wat tannie ingesit het vir ons keuringsproses n hele paar maande terug vir ons om aan hierdie uitruilprogram deel te kon neem. Ek het só baie uit hierdie ervaring geleer van ander en van myself. Ek sal hierdie program vir enige kind aanbeveel.
Ek wil julle span komplimenteer met die goeie organisasie en ekstra myl wat julle vir ons kinders geloop het.
Michane het vir my met elke boodskappie gegroei. dit is so duidelik herkenbaar in die manier wat sy dinge hanteer en ervaar. Ek wil julle ook bedank met die goeie keuse van gasheergesin. Sy het menigde maal vir my gesê dat dit niks anders as by die huis voel nie en dat daar baie ooreenkomste is in die huishoudelike uitgangspunte.
Sy het geabsorbeer, en vergelyk en eie sienings ondersoek. Ek loof God vir die voorreg om so ‘n pragtige kind te mag grootmaak.
Ek sluit af met ‘n boodskappie wat sy in verlede week vir my gestuur het wat baie aansluit by die epos wat ek van te vore ontvang het.
Ek haal aan ” ek wonder wat is die program se doel … om kinders die geleentheid te gee om die wêreld te sien of om hulle self te vind en op hulle eie voete en denke te gebruik. Ek ervaar meer die tweede een…dink vir ‘n slag groei ek op my eie twee voete”
Die afgelope week het Jo en Gitte J by my en my gesin op die plaas in die Vrystaat kom kuier nadat hulle op `n 2 weke lange toer in die Kaap was. Ons het vreeslik lekker gekuier en vir hul die hele omgewing gewys. Die vriendskapsbande het versterk. Die afskeid op die lughawe het met baie trane gepaard gegaan.